CELEX: 32019D1330
Language: el
Date: 2019-08-05 00:00:00
Title: Απόφαση (ΕΕ) 2019/1330 του Ευρωπαϊκού Συμβουλίου, της 5ης Αυγούστου 2019, για τον διορισμό του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας

7.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/36
               
            
         ΑΠΟΦΑΣΗ (ΕΕ) 2019/1330 ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ
         της 5ης Αυγούστου 2019
         για τον διορισμό του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας
         ΤΟ ΕΥΡΩΠΑΪΚΟ ΣΥΜΒΟΥΛΙΟ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 18 παράγραφος 1,
         Εκτιμώντας τα ακόλουθα:
         
                     (1)
                  
                  
                     Με την απόφαση 2014/639/ΕΕ του Ευρωπαϊκού Συμβουλίου (1) διορίστηκε ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας μέχρι τις 31 Οκτωβρίου 2019.
                  
               
                     (2)
                  
                  
                     Θα πρέπει να διοριστεί ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας, για το διάστημα από το τέλος της τρέχουσας θητείας της Επιτροπής έως την 31η Οκτωβρίου 2024.
                  
               
                     (3)
                  
                  
                     Με επιστολή της 26ης Ιουλίου 2019, ο εκλεγείς πρόεδρος συμφώνησε σχετικά με τον διορισμό του κ. Josep BORRELL FONTELLES ως Ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας.
                  
               
                     (4)
                  
                  
                     Σύμφωνα με το άρθρο 17 παράγραφος 7 τρίτο εδάφιο της Συνθήκης για την Ευρωπαϊκή Ένωση, ο πρόεδρος, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας και τα άλλα μέλη της Επιτροπής υπόκεινται, ως σώμα, σε ψήφο έγκρισης του Ευρωπαϊκού Κοινοβουλίου,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Josep BORRELL FONTELLES διορίζεται Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας, για το διάστημα από το τέλος της τρέχουσας θητείας της Επιτροπής έως την 31η Οκτωβρίου 2024.
         
         
            Άρθρο 2
            Η παρούσα απόφαση κοινοποιείται στον κ. Josep BORRELL FONTELLES από τον Πρόεδρο του Ευρωπαϊκού Συμβουλίου.
            Παράγει αποτελέσματα από την ημέρα της κοινοποίησής της.
         
         
            Άρθρο 3
            Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 5 Αυγούστου 2019.
            
               
                  Για το Ευρωπαϊκό Συμβούλιο
               
               
                  Ο Πρόεδρος
               
               D. TUSK
            
         
         
            (1)  Απόφαση 2014/639/EE του Ευρωπαϊκού Συμβουλίου, της 30ής Αυγούστου 2014, για τον διορισμό του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΕΕ L 262 της 2.9.2014, σ. 6).